PRIJEDLOG

Na temelju članka 72. Zakona o komunalnom gospodarstvu („Narodne novine“ br. 68/18, 110/18 i 32/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na sjednici održanoj dana \_\_ 2024. godine, donijelo je

**P R O G R A M**

**održavanja komunalne infrastrukture na području Općine Križ za 2025. godinu**

**I. UVODNE ODREDBE**

Članak 1.

Ovim Programom utvrđuje se održavanje komunalne infrastrukture na području Općine Križ (u daljnjem tekstu: Program), određuje opis i opseg poslova održavanja s procjenom troškova po pojedinim komunalnim djelatnostima, iskaz financijskih sredstava potrebnih za ostvarivanje Programa s naznakom izvora financiranja za 2025. godinu za komunalne djelatnosti:

Članak 2.

Održavanje komunalne infrastrukture iz članka 1. ovoga Programa na području Općine Križ za 2025. godinu obuhvaća:

- održavanje nerazvrstanih cesta,

- održavanje građevina javne odvodnje oborinskih voda,

- održavanje javnih zelenih površina,

- održavanje građevina, uređaja i predmeta javne namjene,

- održavanje čistoće javnih površina,

- održavanje javne rasvjete,

**II. ODRŽAVANJE NERAZVRSTANIH CESTA**

Članak 3.

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na cestama, uključujući sve objekte i instalacije, sa svrhom održavanja prohodnosti i tehničke ispravnosti cesta i sigurnosti prometa na njima (redovno održavanje) kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata radi povećanja sigurnosti prometa (izvanredno održavanje)

Nerazvrstane ceste su ceste koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane ceste u skladu s Odlukom o razvrstavanju javnih cesta u državne ceste, županijske ceste i lokalne ceste prema posebnom propisu.

Radovi redovnog održavanja nerazvrstanih cesta obuhvaćaju sve redovite aktivnosti održavanja koje se obavljaju tijekom cijele godine po svim elementima i dijelovima nerazvrstanih cesta i javno prometnih površina uključujući objekte i instalacije na njima, prvenstveno u cilju održavanja prohodnosti i tehničke ispravnosti cesta i sigurnosti prometa.

Radovi redovnog održavanja nerazvrstanih cesta i javno prometnih površina su:

* popravci asfaltnog i šljunčanog zastora krpanjem udarnih jama ručno i strojno, pojedinačnih i mrežastih pukotina, kolničke konstrukcije i podtla manjeg opsega, čišćenje i premazivanje bitoemulzijom udarnih jama, uzdužnih i poprečnih denivelacija kao i omekšanog asfaltnog zastora
* održavanje bankina u ispravnom stanju (učvršćivanje, proširivanje i čišćenje)
* zamjena, obnavljanje, popravljanje i po mogućnosti pranje postojeće prometne signalizacije (vertikalna i horizontalna) i opreme
* popravci potpornih, upornih i obložnih zidova
* mjestimični popravci betonskih pasica, kanalica i rubnjaka
* popravci nogostupa (pločnika) i pješačkih staza
* zaštita pokosa nasipa, usjeka i zasjeka
* čišćenje odronjenih i drugih materijala s prometnih površina, kolnika, bankina, odvodnih jaraka i rigola
* uklanjanje granja, grmlja i drugog raslinja iz profila prometnih površina
* popravci i pročišćavanje zatvorenih sustava za odvod oborinskih voda s prometnih površina, cijevnih propusta i drugih objekata u naseljima (slivnici)
* hitni popravci i intervencije u svrhu osiguranja i odvijanja sigurnosti prometa
* održavanje prohodnosti nerazvrstanih cesta i javnoprometnih površina u zimskim uvjetima
* zatvaranje udarnih jama kamenim ili šljunčanim materijalom ili hladnim asfaltom u tijeku trajanja zimske službe
* zaštita cesta od poledice posipavanjem na usponima, krivinama i mostovima
* uklanjanje snijega i leda (po potrebi)
* mehaničko čišćenje javnih prometnih površina po potrebi ali najmanje dva puta godišnje (nakon perioda zimskog posipavanja i u razdoblju lipanj-rujan)
* ostali radovi na nerazvrstanim cestama i javnoprometnim površinama (nadzor nad održavanjem)

Na području Općine Križ Programom održavanja obuhvaćeno je cca 65 km nerazvrstanih cesta.

Nastavno se iskazuju poslovi i radovi na održavanju nerazvrstanih cesta i javnoprometnih površina, planirani u skladu s raspoloživim sredstvima prema opisu i predviđenom trošku.

|  |  |  |  |
| --- | --- | --- | --- |
|  |  | Procjena troškova | Izvor financiranja |
| **A102503** | **Tekuće održavanje nerazvrstanih cesta** | **220.000,00 EUR-a** | **komunalni doprinosi i naknade** |
| **A102504** | **Zimska služba – prometne površine** | **75.000,00 EUR-a** | **komunalni doprinosi i naknade** |
|  | UKUPNO | 295.000,00 EUR-a |  |

**III. ODRŽAVANJE GRAĐEVINA JAVNE ODVODNJE OBORINSKIH VODA**

Pod održavanjem građevina javne odvodnje oborinskih voda na području Općine Križ podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga.

Zbog osiguranja kvalitetnog funkcioniranja odvodnje oborinskih voda, potrebno je predmetne objekte održavati u stanju funkcionalne sposobnosti.

Planirani radovi na održavanju sustava odvodnje oborinskih voda obavljat će se kroz godinu, sukladno iskazanim potrebama.

|  |  |  |  |
| --- | --- | --- | --- |
|  |  | Procjena troškova | Izvor financiranja |
| **A102507** | **Održavanje građevina javne odvodnje oborinskih voda** | **140.000,00 EUR-a** | **komunalni doprinosi i naknade** |

**IV. ODRŽAVANJE JAVNIH ZELENIH POVRŠINA**

Pod održavanjem javnih zelenih površina na području Općine Križ podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

|  |  |  |  |
| --- | --- | --- | --- |
|  |  | Procjena troškova | Izvor financiranja |
| **A102508** | **Održavanje javnih zelenih površina** | **260.000,00 EUR-a** | **komunalni doprinosi i naknade** |

**V. ODRŽAVANJE GRAĐEVINA, UREĐAJA I PREDMETA JAVNE NAMJENE**

Pod održavanjem građevina, uređaja i predmeta javne namjene na području Općine Križ podrazumijeva se održavanje, popravci i čišćenje tih građevina, uređaja i predmeta.

|  |  |  |  |
| --- | --- | --- | --- |
|  |  | Procjena troškova | Izvor financiranja |
| **A102501** | **Tekuće održavanje objekata** | **125.000,00 EUR-a** | **komunalni doprinosi i naknade** |
| **A102701** | **Tekuće i investicijsko održavanje domova** | **150.000,00 EUR-a** | **kapitalne pomoći iz županijskog proračuna** |
| **A102502** | **Tekuće održavanje opreme** | **40.000,00 EUR-a** | **komunalni doprinosi i naknade** |
|  | UKUPNO | 315.000,00 EUR-a |  |

**VI.** **ODRŽAVANJE ČISTOĆE JAVNIH POVRŠINA**

Pod održavanjem čistoće javnih površina na području Općine Križ podrazumijeva se čišćenje površina javne namjene, koje obuhvaća ručno i strojno čišćenje i pranje javnih površina od otpada, snijega i leda, postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine Križ.

|  |  |  |  |
| --- | --- | --- | --- |
|  |  | Procjena troškova | Izvor financiranja |
| **A102506** | **Održavanje čistoće javnih površina** | **150.000,00 EUR-a** | **komunalni doprinosi i naknade** |

**VII. ODRŽAVANJE JAVNE RASVJETE**

Pod održavanjem javne rasvjete na području Općine Križ podrazumijeva se redovno održavanje sustava javne rasvjete, preventivni pregledi sustava, upravljanje sustavom javne rasvjete, dobava i ugradnja potrošnog materijala, podmirivanje troškova električne energije.

|  |  |  |  |
| --- | --- | --- | --- |
|  |  | Procjena troškova | Izvor financiranja |
| **A102505** | **Održavanje javne rasvjete** | **140.000,00 EUR-a** | **komunalni doprinosi i naknade** |

**REKAPITULACIJA**

|  |  |  |
| --- | --- | --- |
| **1.** | **ODRŽAVANJE NERAZVRSTANIH CESTA** | 295.000,00 EUR-a |
| **2.** | **ODRŽAVANJE GRAĐEVINA JAVNE ODVODNJE OBORINSKIH VODA** | 140.000,00 EUR-a |
| **3.** | **ODRŽAVANJE JAVNIH ZELENIH POVRŠINA** | 260.000,00 EUR-a |
| **4.** | **ODRŽAVANJE GRAĐEVINA, UREĐAJA I PREDMETA JAVNE NAMJENE** | 315.000,00 EUR-a |
| **5.** | **ODRŽAVANJE ČISTOĆE JAVNIH POVRŠINA** | 150.000,00 EUR-a |
| **6.** | **ODRŽAVANJE JAVNE RASVJETE** | 140.000,00 EUR-a |
|  | **UKUPNO:** | **1.300.000,00 EUR-a** |

**VIII. IZVORI FINANCIRANJA PROGRAMA**

Članak 4.

Realizacija ovog Programa ostvarivat će se za pojedine stavke u skladu s dinamikom ostvarenja prihoda komunalnog doprinosa i naknade i drugih prihoda poslovanja Proračuna Općine Križ za 2025. godinu.

**IX. ZAVRŠNE ODREDBE**

Članak 5.

Za ostvarenje ovog Programa daje se ovlaštenje u okviru svojih nadležnosti Općinskom načelniku Općine Križ.

Članak 6.

Izvješće o izvršenju ovoga Programa podnosi se Općinskom vijeću istodobno s izvješćem o izvršenju proračuna.

Članak 7.

Ovaj Program stupa na snagu prvog dana od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA:

URBROJ:

Križ,

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić